b'\n_START_ARTICLE_\nPanzer 38(t)\n_START_SECTION_\nZgodovina\n_START_PARAGRAPH_\nLeta 1935 je \xc4\x8dehoslova\xc5\xa1ki proizvajalec \xc4\x8cKD (\xc4\x8ceskomoravsk\xc3\xa1 Kolben-Dan\xc4\x9bk) iskal zamenjavo za tank Panzer 35(t). Tank so razvijali skupaj s podjetjem \xc5\xa0koda. Naredili so nekaj izbolj\xc5\xa1av, ki so pripomogle k zanesljivosti. To je privedlo do uspe\xc5\xa1nega izvoza v druge dr\xc5\xbeave. 50 jih je bilo izvo\xc5\xbeenih v Iran, 24 v Peru in \xc5\xa0vico, nekaj jih je naro\xc4\x8dila tudi Latvija. _NEWLINE_Prvih 150 tankov je \xc4\x8ce\xc5\xa1koslova\xc5\xa1ka naro\xc4\x8dila 1. julija 1938. Nobeden od teh tankov pa ni pri\xc5\xa1el v uporabo do nem\xc5\xa1ke okupacije. Po okupaciji se je proizvodnja nadaljevala. Tank so smatrali kot zelo dober in primerljiv tankoma Panzer I in Panzer II. Tank so Nemci poimenovali tank LTM 38. To ime so preimenovali 16. januarja 1940 v Panzerkampfwagen 38(t). \xc4\x8crka t pa stoji za tschechoslowakisch (slovensko:\xc4\x8cehoslova\xc5\xa1ka). _NEWLINE_Narejenih je bilo ve\xc4\x8d kot 1400 primerkov. Veliko jih je bilo izvo\xc5\xbeenih v dr\xc5\xbeave, ki so predstavljale sile osi. Tanki so bili prisotni na Mad\xc5\xbearskem (102), Slova\xc5\xa1kem (69), v Romuniji (50) in v Bolgariji (10).\n_START_SECTION_\nBojna uporaba\n_START_PARAGRAPH_\nPanzer 38(t) je zelo dobro nastopil v poljski kampanji (1939) in v francoski kampanji (1940). Uporabili so ga tudi v invaziji v sovjetski zvezi, vendar se je izkazal za slab\xc5\xa1ega proti tankom T-34. Pomanjkljivosti je imel predvsem v pre\xc5\xa1ibkem oklepu in premajhnem topu zato so jih leta 1942 za\xc4\x8deli izlo\xc4\x8dati iz uporabe. So pa na njihovem podvozju kasneje razvili celo paleto uporabnih vozil, najbolj znana je bila serija Marder III. Podvozje tega tanka se je namre\xc4\x8d zelo izkazalo v surovih ruskih pogojih kjer so se borili predvsem na brezpotjih in v zahtevnih klimatskih razmerah.'